Aarhuus Stifts-Tidende, 1843-08-02
- En herværende Arbeidsmand har ret trukket Rus med Politiet. Han gik i Vinter til Kjøge for at sælge nogle Bønderhuer, som hans Kone havde broderet, solgte dem ogsaa for 7 5, men kom hjem med den Fortælling, at han ved Skillingskroen var bleven overfaldet og frataget Pengene. Vedkommende Politimester optog Forhør i Skillingskroen; men den vidste man ikke noget om Overfaldet, hvorimod man vel erindrede, at en Person den opgivne Nat havde tabt endeel Penge i Spil til nogle Bønder fra Vordingborg Egnen. Disse Bønder fik man opspurgt, og de bekræftede Rigtigheden af det Forklarede. Vel benægtede Personen i Førstningen det Forklarede, men har dog endelig indrømmet, at han i een Nat har bortspillet sin Kones hele Vinterfortjeneste, og har tillige havt den Fornøielse at sætte Politiet i Kbhvn., i Thune Herred og i Vordingborg i Bevægelse. (Th. Av.) Hornungs Patent=Jernpianoforter have fundet fortjent Anerkjendelse i Udlandet, idet Berlins første Jnstrumentmager, Hr. Perau, har ladet komme et Exemplar af samme, der har vundet Bifald hos alle Kiendere, hvilke ikke noksom kunne beundre dets Udholdenhed med Hensyn til Stemningen. Peraus egne Ord derom have været disse: "Det har en sangfuld, behagelig og blød Tone, og paa denne Maade anvendt bidrager Jernet væsentlig til Stemningens Vedligeholdelse. Jeg kan derfor ikke undlade at gjøre Hr. Hornung min Compliment for denne skjønne Jndretning." (B. Td.)– Af "Dansk Pantheon" er i disse Dage udkommet 8de Hefte, med Prof. Gundelach Møllers Portrait. Han er født den 7de Aug. 1797 i Aarhuus, hvor hans Fader var Overtoldbetjent, og fra hvis lærde Skole han blev dimitteret til Universitetet 1815. J den medfølgende biographiske Notits hedder det om denne udmærkede Læge: "Frederiks Hospital er et levende Vidne om hans Fortjenester. Men hans store Popularitet har fornemmelig sin Grund i det Præg, som hans aabne, liberale Characteer har paatrykt al hans Virksomhed, idet han, hvor Leilighed gaves til personlig Fremtræden, har yttret sig uforbeholdent og frimodigt, uden at fornægte sin Overbeviisning af Frygt for noget Hensyn. Saaledes fandtes hans Navn i sin Tid blandt Underskrifterne paa den bekjendte Petition og friere Udvikling af vor politiske Forfatning, der skaffede ham, som saamange Andre, en Jrettesættelse mod Qvittering for Modtagelsen. Og da de Studerende, efter Magister Scharlings Ansættelse ved det chirurgiske Academie, vovede at udtale deres Misfornøielse med denne Lærer, og i den Anledning modtoge en gepanzert Bulle fra Consistorium, fremstod Gundelach-Møller som deres Forsvarer, ligesom han stedse har viist sig gjennemtrængt af Tidens Aand ved at holde sig aldeles fri for det forældede, aristokratiske Snærperi, som man længe nok har anseet for adskilleligt fra Professortitelen.")J Fædrelandet læstes forleden Dag følgende Annonce: "Vore Abonnenter have skjellig Grund til at beklage sig, idet de i denne Uge kun have modtaget et halvt M. Vi kunne imidlertid forsikkre, at vi have gjort os vor muligste Flid for baade iforgaars og igaar at bringe et 3 i deres Hænder, men alle vore Anstrængelser ere strandede paa Justitsraad Reiersen; til ham maa vi bede Dem, der ere vrede paa os, henholde sig; han boer ved Nørrevold No 45, hvor man ligeledes vil behage at søge Regres, hvis dette Blad atter skulde udeblive iaften.